БСП вика Борисов в парламента, после напусна пленарна зала - NovaPlus
Депутатите от БСП напуснаха пленарна зала след като искането им премиерът Бойко Борисов да дойде в парламента не бе изпълнено. Председателят на Народното събрание Цвета Караянчева каза, че ще го предаде на премиера, което доведе до скандал, съобщава Offnews.bg.
„Едно от исканията на протестите по улиците на България е да има правова държава, върховенство на закона, да функционират институциите, да има разделение на властите и взаимен контрол между тях. Не ги чувате. Това, което правите днес, с този дневен ред, е принос към унищожаването на парламентаризма и още един факт за налагане на еднолична власт в България. Вчера министър-председателят обяви социално-икономически план в размер на 2 милиарда лева в помощ на икономиката и хората, за възстановяване от кризата. Той ги обяви, пак от джипа, пътувайки из страната. Сякаш това са личните му пари“, заяви Нинова.
„Не, това са парите на българските граждани. И вместо днес да е тук, да представи анализ на изпълнението на бюджета, да предложи актуализация на бюджета на парламента, както се прави в парламентарна република, какво предлагате вие? Предлага един депутат от коалиционен партньор – в закона за местните данъци и такси, промяна на ДДС върху вино и бира. Нормален парламентаризъм ли е това след вас? Още повече, че го предлагате по начин, по който лишавате опозицията от всякаква възможност да направим своите предложения и позиция по актуализация на бюджета и раздаването на тези 2 милиарда лева. Парламентаризъм ли е това?
От „БСП за България“ внесохме пред КС жалба и той се произнесе, че има текстове, които са противоконституционни. На базата на това направихме предложения на второ четене. Всичките ги отхвърлихте. Подавате ли сте били ръка – на кого? На тези семейства, които се тревожат за децата си? На опозицията ли? На никого. Самодоволни, самодостатъчни, предлагате дневен ред, който не отговаря на обществените очаквания, който е обратен на това, които искат хората. Затова гласувахме против този дневен ред и затова настояваме министър-председателят да дойде в парламента – и да не говори за „мазнинки“, това може да го говори на улицата, тук да дойде с числа – какво е изпълнението на бюджета, какви са прогнозите до края на годината, откъде идват тези 2 милиарда и да дебатираме как тези пари ще стигнат до хората – до семействата, до домакинствата, до малкия и средния бизнес, а не в джобовете на обкръжението ви. С това, което правите днес, наливате още масло в огъня на протестите, не го ли разбирате“, завърши Нинова.
Прегледана: 1689
борисовБСПпарламент
Военни пилоти поискаха извинение от премиера за израза „прости летци“
ГЕРБ изгониха от конференцията си астрофизик, защото псувал. Той: Цитирах думите на…